Λυπάμαι πολύ.
Μακάρι να μπορούσα να ταξιδέψω πίσω στον χρόνο,
και να μην έχω καθόλου όπλα στο σπίτι.
ΚΑΘΕ ΧΡΟΝΟ ΣΤΙΣ ΗΠΑ
ΠΑΝΩ ΑΠΟ 8.000 ΑΝΘΡΩΠΟΙ ΚΑΤΑΔΙΚΑΖΟΝΤΑΙ ΓΙΑ ΔΟΛΟΦΟΝΙΑ
ΛΙΓΟΤΕΡΟΙ ΑΠΟ ΤΟΥΣ ΜΙΣΟΥΣ ΟΜΟΛΟΓΟΥΝ ΤΟ ΕΓΚΛΗΜΑ ΤΟΥΣ
ΑΥΤΗ ΕΙΝΑΙ Η ΙΣΤΟΡΙΑ ΤΗΣ ΚΡΑΤΟΥΜΕΝΗΣ #80172
Ελπίζω κάποια μέρα να βγω.
Αλλά ξέρω ότι σκότωσα, και ότι πρέπει να πληρώσω για αυτό.
Και λυπάμαι πολύ που το έκανα.
Μακάρι να μπορούσα να τον αναστήσω.
Αλλά δεν μπορώ.
ΜΙΑ ΣΕΙΡΑ ΤΟΥ NETFLIX
ΖΗΤΗΜΑ ΑΦΟΣΙΩΣΗΣ
ΣΩΦΡΟΝΙΣΤΙΚΟ ΚΑΤΑΣΤΗΜΑ ΤΣΙΛΙΚΟΘΙ, ΜΙΖΟΥΡΙ
ΤΟ 2013, Η ΒΙΚΤΩΡΙΑ ΣΜΙΘ ΟΜΟΛΟΓΗΣΕ ΟΤΙ ΣΚΟΤΩΣΕ ΤΟΝ ΑΝΔΡΑ ΤΗΣ, ΚΡΙΣ ΑΪΖΑΚ
ΠΑΡΑΒΑΤΙΣΣΑ
Να έχω τα μαλλιά μου πίσω ή μπροστά;
Μπροστά.
Με λένε Βικτώρια Σμιθ.
Καταδικάστηκα για δολοφονία πρώτου βαθμού.
Η ποινή μου ήταν ισόβια
συν 25 χρόνια.
Μεγάλωσα στο Πόπλαρ Μπλαφ, στο Μιζούρι.
Έχω οκτώ αδέρφια.
Δύο έχουν πεθάνει,
και τα δύο με τα οποία ήμουν δεμένη ήταν η Ρόξι και η Μπέτι.
Είμαι δεμένη με την Μπέτι.
Είναι η μικρή μου αδερφή.
Ήμουν αργόστροφη.
Είχα μαθησιακές δυσκολίες,
δεν ήμουν καλά διανοητικά.
Πάντα είχα προβλήματα. Η μόρφωσή μου ήταν μέτρια προς το κακή.
Η ΒΙΚΤΩΡΙΑ ΕΧΕΙ ΔΕΙΚΤΗ ΝΟΗΜΟΣΥΝΗΣ ΚΑΤΩ ΤΟΥ 75
ΔΗΛΑΔΗ ΕΙΝΑΙ ΑΤΟΜΟ ΜΕ ΟΡΙΑΚΗ ΝΟΗΜΟΣΥΝΗ
Μεγαλώσαμε χάρη σε κοινωνικά επιδόματα.
Δεν έμαθα ποτέ ποιος είναι ο πατέρας μου.
Η μαμά μού είπε ότι ίσως ήταν ένας καπετάνιος ποταμόπλοιου
ή κάποιος που δούλευε σε ποταμόπλοιο,
αλλά αυτό δεν επιβεβαιώθηκε ποτέ.
Η μαμά μου ήταν αυστηρή μαζί μου, αλλά ήθελε το καλό μου.
Με έκανε πιο δυνατή.
Δεν θα ήμουν τόσο δυνατή όσο ήμουν,
αν δεν είχα τη μαμά μου.
Δεν θέλω να μιλάω άσχημα για εκείνη, αλλά έπινε πολύ όταν μεγαλώναμε,
και όταν έπινε, ξεσπούσε πάνω μου.
Με κλότσαγε και μου έριχνε μπουνιές,
τράβαγε τα μαλλιά μου και…
Με κακοποιούσε σωματικά.
Το έκανε τουλάχιστον δύο φορές τη βδομάδα.
Έτσι μεγάλωνα,
μέχρι που έγινα 15.
Τότε, μετακόμισα στη Λουιζιάνα με τη μεγαλύτερη αδερφή μου, την Γκόλντι.
ΟΤΑΝ ΗΤΑΝ 17, Η ΒΙΚΤΩΡΙΑ ΕΜΕΙΝΕ ΕΓΚΥΟΣ
ΣΤΙΣ 14 ΔΕΚΕΜΒΡΙΟΥ ΤΟΥ 1983, ΓΕΝΝΗΣΕ ΤΟΝ ΓΙΟ ΤΗΣ, ΤΟΝ ΚΕΝΙ
Ήταν μεγάλο μωρό.
Ήταν 60 εκατοστά.
Ζύγιζε σχεδόν τέσσερα κιλά.
Πίστευα ότι ήταν τέλειος.
Ήταν τα πάντα…
Τα πάντα για εμένα.
Ο πατέρας του με κακοποιούσε συχνά.
Ήταν κι αυτός αλκοολικός.
Είχα συνηθίσει την κακοποίηση.
Με έπνιγε και με βάραγε.
Σε κάθε σχέση που είχα,
με κακοποιούσαν.
Με έχουν κακοποιήσει πολύ.
Είναι δύσκολο.
Ήταν πολύ δύσκολο.
ΜΕΤΑ ΑΠΟ ΔΥΟ ΧΡΟΝΙΑ ΣΧΕΣΗΣ, Η ΒΙΚΤΩΡΙΑ ΠΑΡΑΤΗΣΕ ΤΟΝ ΠΑΤΕΡΑ ΤΟΥ ΚΕΝΙ
Ήθελα να προστατέψω τον Κένι.
Δεν ήθελα να τον κακοποιήσουν ή κάτι τέτοιο.
Ήθελα να έχει μια καλή ζωή.
Για αυτό, παράτησα τον πατέρα του.
ΤΟ 1985, Η ΒΙΚΤΩΡΙΑ ΕΠΕΣΤΡΕΨΕ ΣΤΟ ΜΙΖΟΥΡΙ ΓΙΑ ΝΑ ΖΗΣΕΙ ΜΕ ΤΗ ΜΗΤΕΡΑ ΤΗΣ
Άρχισα να δουλεύω,
και η μαμά μου φρόντιζε τον Κένι.
Έβγαινα έξω τα Σαββατοκύριακα. Ξέρετε, ήμουν ελεύθερη.
Είχα κι εγώ θέμα με το ποτό.
Έπρεπε να πέρναγα πιο πολύ χρόνο στο σπίτι με τον γιο μου.
Η μαμά μου πίστευε ότι ήμουν κακή μαμά.
ΤΟ 1986, Η ΜΑΜΑ ΤΗΣ ΒΙΚΤΩΡΙΑΣ ΑΝΕΛΑΒΕ ΤΗ ΓΟΝΙΚΗ ΕΠΙΜΕΛΕΙΑ ΤΟΥ ΚΕΝΙ
Μου ζήτησε να υπογράψω ένα χαρτί
που έλεγε ότι έχει την επιμέλειά του,
αλλιώς θα μας έδιωχνε από το σπίτι.
Ράγισε η καρδιά μου.
Στα αλήθεια. Ράγισε η καρδιά μου.
Με έκανε να νιώσω
ότι έχασα το παιδί μου.
Τα έχασα.
Και στο μυαλό μου…
Άρχισα να πίνω πιο πολύ,
και άρχισα να παίρνω χάπια. Έκανα πράγματα που δεν έπρεπε να κάνω.
ΤΟ 2000, ΜΕΤΑ ΑΠΟ ΠΟΛΛΕΣ ΑΠΟΤΥΧΗΜΕΝΕΣ ΣΧΕΣΕΙΣ,
Η ΒΙΚΤΩΡΙΑ ΤΑ ΕΦΤΙΑΞΕ ΜΕ ΤΟΝ ΚΡΙΣ ΑΪΖΑΚ
Ήμουν 34 όταν άρχισα να βγαίνω με τον Κρις. Ήταν 30.
Στην αρχή, η σχέση μας ήταν καλή γιατί δεν έπινε.
Ήταν πολύ ευγενικός στην αρχή.
Και ήταν πολύ όμορφος άνδρας.
Περνάγαμε καλά.
ΣΤΑ ΤΕΛΗ ΤΟΥ 2000, Η ΒΙΚΤΩΡΙΑ ΜΕΤΑΚΟΜΙΣΕ ΣΤΟ ΤΡΟΧΟΣΠΙΤΟ ΤΟΥ ΚΡΙΣ
ΠΑΝΤΡΕΥΤΗΚΑΝ ΤΟ 2001
Ο Κρις δούλευε για μια εταιρεία.
Τραυμάτισε την πλάτη του
εξαιτίας της δουλειάς του.
Τότε, άρχισε να παίρνει οπιοειδή.
Άλλαξε.
Έγινε πιο επιθετικός.
Με έστελνε στο νοσοκομείο,
με έσπρωχνε σε τραπεζάκια, και σε άλλα έπιπλα.
Είχα σπασμένα πλευρά.
Πήρα αρκετές φορές την αδερφή μου
γιατί πίστευα ότι θα με σκοτώσει.
Φοβόμουν συνέχεια ότι ίσως γίνει κάτι τέτοιο.
ΤΟ 2012, Η ΒΙΚΤΩΡΙΑ ΕΠΑΘΕ ΕΓΚΕΦΑΛΙΚΟ ΛΟΓΩ ΥΨΗΛΗΣ ΑΡΤΗΡΙΑΚΗΣ ΠΙΕΣΗΣ
ΟΤΑΝ ΓΥΡΙΣΕ ΣΠΙΤΙ, ΕΠΡΕΠΕ ΝΑ ΠΑΙΡΝΕΙ ΦΑΡΜΑΚΑ
Εγώ κράταγα το σπίτι. Πλήρωνα τους λογαριασμούς, μαγείρευα.
Δεν μπορούσα να τα κάνω όλα αυτά τόσο καλά όσο παλιά.
Προσπαθούσα, αλλά ήμουν αδύναμη.
Ο Κρις θύμωνε που δεν έκανα όσα έκανα παλιότερα.
Έγινε πολύ πιο επιθετικός.
Φερόταν σαν τρελός μερικές φορές.
Κάτι τα φάρμακα,
κάτι το άγχος που είχα επειδή δεν κοιμόμουν,
άρχισα να έχω παραισθήσεις.
Τα πράγματα σκούραιναν,
και ήμουν έτοιμη να φύγω.
Μετέφερα τα πράγματά μου από το σπίτι,
πετούσα ό,τι δεν χρειαζόμουν και…
όταν έγινε το συμβάν.
14 ΜΑΪΟΥ 2013
Αυτά θυμάμαι.
Είχα ξαπλώσει, αλλά ήμουν ξύπνια.
Και πήγα στην κουζίνα.
Ήθελα να πάρω ένα πακέτο τσιγάρα,
και…
Δεν πήρα το πακέτο. Πήρα ένα πιστόλι.
Κάτι μου είπε να τον σκοτώσω.
Ο Κρις κοιμόταν στον καναπέ.
Όταν τον πυροβόλησα.
Δεν θυμάμαι τίποτα άλλο.
Η ΒΙΚΤΩΡΙΑ ΠΗΡΕ ΑΜΕΣΩΣ ΤΟ 100 ΚΑΙ ΟΜΟΛΟΓΗΣΕ ΤΗ ΔΟΛΟΦΟΝΙΑ
ΤΡΙΑ ΧΡΟΝΙΑ ΜΕΤΑ, ΚΑΤΑΔΙΚΑΣΤΗΚΕ ΣΕ ΙΣΟΒΙΑ ΚΑΘΕΙΡΞΗ
Ο ΚΡΙΣ ΑΪΖΑΚ ΗΤΑΝ 43 ΕΤΩΝ ΟΤΑΝ ΔΟΛΟΦΟΝΗΘΗΚΕ
Εσύ και ο Κρις καβαλάγατε αυτό το μεγάλο τρίκυκλο στη βεράντα…
Ναι, αλλά κάναμε άλματα εδώ.
Και μετά φεύγατε, και πατάγατε κοπριές αγελάδων.
ΕΙΧΕ ΕΠΤΑ ΑΔΕΡΦΙΑ
Θυμάμαι μια φορά που ο Κένι και η Μίλι την είδαν.
Αν και ο Κρις δεν είναι μαζί μας, έχουμε πολλές καλές αναμνήσεις μαζί του.
-Ναι. -Και ζει ακόμα μέσω εμάς, άρα…
Εδώ είναι ο Κρις όταν ήταν μωρό
μαζί με την Κέι, τον Μπίλι κι εμένα.
Τον φωνάζαμε "Κότζακ".
-Ναι. Δεν είχε μαλλιά. -Ναι.
Για αυτό τον φωνάζαμε έτσι;
-Επειδή ήταν καραφλός; -Ναι.
-Ο μπαμπάς το σκέφτηκε; -Ναι.
Ήταν πολύ γλυκό αγοράκι όταν ήταν μικρός.
Αγαπούσε τους πάντες. Ήταν γεμάτος ζωή.
Είμαι η Κάθι Κόλμπερτ, αδερφή του Κρις Άιζακ.
Ήμασταν οκτώ αδέρφια.
Πέντε κορίτσια και τρία αγόρια.
Εδώ είναι μια φωτογραφία του από όταν αποφοίτησε από το λύκειο.
Ήμασταν περήφανοι που αποφοίτησε
επειδή είχε μαθησιακές δυσκολίες.
Χαρήκαμε όλοι που αποφοίτησε.
Ήταν σαν ένα μεγάλο, τρυφερό αρκουδάκι,
έτσι ήταν.
-Ευγενικός. Πολύ ευγενικός. -Ναι.
Εκείνη την ώρα δούλευα,
και χτύπησε το τηλέφωνο.
Ήρθε η κοπέλα από το γραφείο,
και μου είπε
"Κάθι, πρέπει να έρθεις"…
Συγγνώμη.
"Πρέπει να έρθεις να μιλήσεις στο τηλέφωνο.
Είναι πολύ σημαντικό".
Είπα "Τι έγινε;"
Είπε "Δεν μπορώ να σου πω". Είπα "Έγινε κάτι κακό;
Πες μου. Έγινε κάτι κακό;"
Και είπε "Ναι".
Ήταν η αδερφή μου, η Τζίνα.
Είπε "Ο Κρις πέθανε.
Τον πυροβόλησε η Βίκι".
Συγγνώμη.
Δεν έβγαζε νόημα.
Ήξερα ότι είχαν μερικά προβλήματα, ξέρετε τώρα,
όπως τα περισσότερα ζευγάρια.
Αλλά έμεινα κάγκελο,
ξέρετε τώρα, όταν μάθαμε ότι εκείνη ήταν που τον σκότωσε.
Δεν το πίστευα.
Δεν ήταν αυτή η Βίκι που ξέραμε.
Υπάρχουν πολλά αναπάντητα ερωτήματα.
Πάρα πολλά αναπάντητα ερωτήματα.
Δέχτηκα διπλό χτύπημα εκείνη τη μέρα επειδή ήμουν δεμένη με τη Βίκι,
κι ακόμα και σήμερα, με στεναχωρεί πολύ
επειδή την αγαπούσα σαν αδερφή μου.
Όπως όλοι μας.
Δεν ξέρω τι έγινε.
ΠΟΠΛΑΡ ΜΠΛΑΦ, ΜΙΖΟΥΡΙ
ΡΑΪΝΟΣ ΓΚΑΝΓΟΥΟΡΚ ΟΠΛΑ, ΠΥΡΟΜΑΧΙΚΑ & ΣΙΓΑΣΤΗΡΕΣ!!!
ΠΑΡΑ ΤΟΥΣ ΙΣΧΥΡΙΣΜΟΥΣ ΠΕΡΙ ΚΑΚΟΠΟΙΗΣΗΣ, ΟΤΑΝ ΚΑΤΑΔΙΚΑΣΤΗΚΕ
Η ΒΙΚΤΩΡΙΑ ΔΕΝ ΕΔΩΣΕ ΠΟΤΕ ΚΑΠΟΙΟ ΚΙΝΗΤΡΟ ΓΙΑ ΤΟΝ ΦΟΝΟ
Τίποτα δεν είναι σίγουρο όταν ερευνάς ένα έγκλημα.
Πρέπει να ψάξεις τα πάντα
γιατί δεν ξέρεις τι μπορεί να κρύβεται.
ΜΠΕΤΙ ΦΡΙΖΕΛ
Με λένε Μπέτι Φριζέλ.
Ξεκίνησα ως βοηθός σερίφη
σε μια κομητεία κοντά στο Πόπλαρ Μπλαφ.
Τελικά, έγινα αρχηγός αστυνομίας.
Εξετάζω την υπόθεση του Κρις Άιζακ επί χρόνια,
από τη μέρα που άνοιξε.
Δεν μπλέχτηκα άμεσα.
Δεν ήθελα να ασχοληθώ.
Ήθελα να ζήσω τη ζωή μου στο Σεντ Λούις.
Αλλά ασχολήθηκα γιατί δεν ήμουν σίγουρη
ότι η Βικτώρια ήταν η δράστρια.
Ξέρω πότε η Βικτώρια λέει ψέματα.
Επειδή είμαι αδερφή της.
Αυτό είναι το σπίτι που αγοράσαμε,
εγώ πήγαινα δημοτικό, και η Βίκι ήταν
έφηβη.
Είχα το πίσω δωμάτιο, η Βίκι το μεσαίο, και η μαμά το μπροστινό.
Μου δημιουργεί πολλά αρνητικά συναισθήματα.
Τόσα ανεκπλήρωτα όνειρα.
Είναι σαν μνημείο της ζωής της Βίκι.
Προσπαθεί να δείχνει όμορφο, αλλά έχει πάθει μεγάλες ζημιές.
Θυμάμαι ότι η Βίκι έμπλεκε σε μπελάδες παλιά,
και η μαμά μου θύμωνε πολύ,
ιδίως αν είχε πιει.
Η Βίκι ήταν αργόστροφη,
και δεν ήξερε πώς να ελέγξει τη συμπεριφορά της.
Η Βίκι ήταν το πρώτο άτομο που είδα να ματώνει.
Δεν της έριξε απλώς
μερικές ξυλιές.
Της έριξε μπουνιές, της τράβηξε τα μαλλιά, και την κλότσησε.
Ήταν σαν να πλακωνόταν στο ξύλο σε μπαρ,
αλλά είχε μια εντεκάχρονη για αντίπαλο.
Η Βίκι έτρωγε όλο το ξύλο.
Αν η μαμά μου χτύπαγε εμένα, η Βίκι τη θύμωνε
για να τραβήξει την προσοχή της.
Με προστάτευε γιατί ήθελε να έχω τη ζωή που έχω τώρα.
Είναι ένα από τα πιο ανιδιοτελή άτομα που ξέρω.
Δεν πιστεύω ότι τον σκότωσε η Βικτώρια.
Κάποιος άλλος το έκανε.
Πιστεύω ότι το έκανε ο Κένι.
ΕΝΑΝ ΜΗΝΑ ΠΡΙΝ ΤΟΝ ΦΟΝΟ,
Ο ΓΙΟΣ ΤΗΣ ΒΙΚΤΩΡΙΑΣ, Ο ΚΕΝΙ, ΕΙΧΕ ΜΕΤΑΚΟΜΙΣΕΙ ΣΤΟ ΣΠΙΤΙ ΤΟΥΣ
ΗΤΑΝ ΣΤΟ ΤΡΟΧΟΣΠΙΤΟ ΤΗΝ ΩΡΑ ΤΟΥ ΦΟΝΟΥ
Δεν είναι μια απλή υπόθεση με δύο ναρκομανείς,
όπου ο ένας σκότωσε τον άλλο.
Πιστεύω ότι η αστυνομία φορούσε παρωπίδες.
"Είπε ότι το έκανε. Η υπόθεση έκλεισε".
Σε πολλές υποθέσεις έγιναν ψευδείς ομολογίες.
Είναι συχνό φαινόμενο.
Η ΒΙΚΤΩΡΙΑ ΣΥΝΕΛΗΦΘΗ ΚΑΙ ΚΑΤΗΓΟΡΗΘΗΚΕ ΕΝΤΟΣ 12 ΩΡΩΝ ΑΠΟ ΤΟΥΣ ΠΥΡΟΒΟΛΙΣΜΟΥΣ
ΜΠΛΟΥΜΦΙΛΝΤ, ΜΙΖΟΥΡΙ
ΚΟΜΗΤΕΙΑ ΣΤΟΝΤΑΡΝΤ ΤΜΗΜΑ ΣΕΡΙΦΗ
Πρέπει κάθε έρευνα να γίνεται σωστά
επειδή πολλές φορές
τα φαινόμενα απατούν.
ΣΕΡΙΦΗΣ
Όχι εκείνη τη φορά, όμως.
Με λένε Άντριου Χόλντεν. Είμαι ο αναπληρωτής διοικητής του τμήματος.
Είχα ερευνήσει εκείνη την ανθρωποκτονία.
ΑΠΟΔΕΙΞΕΙΣ
Όσα ψάξαμε, κάθε στοιχείο, κάθε ανάκριση που κάναμε,
όλα οδήγησαν σε εκείνη την κλήση στο 100.
ΕΝΤΟΣ ΔΕΚΑ ΛΕΠΤΩΝ ΑΠΟ ΤΟΥΣ ΠΥΡΟΒΟΛΙΣΜΟΥΣ, Η ΒΙΚΤΩΡΙΑ ΚΑΛΕΣΕ ΤΟ 100
Εκατό, πώς μπορώ να βοηθήσω;
Είμαι στο Νορθ Τσερτς Στριτ 365. Σκότωσα τον άνδρα μου.
Σκοτώσατε τον άνδρα σας;
Ναι, του έριξα έξι φορές, και 12 φορές στο κεφάλι.
Με λένε Βικτώρια Άιζακ.
Ποια είναι η διεύθυνση;
Πήρε και είπε ότι σκότωσε τον άνδρα της,
πήγαμε να δούμε τι έγινε,
και ήταν φανερό ότι όντως αυτό είχε συμβεί.
Η ΑΣΤΥΝΟΜΙΑ ΕΦΤΑΣΕ ΣΤΗ ΣΚΗΝΗ ΤΟΥ ΕΓΚΛΗΜΑΤΟΣ ΕΝΤΟΣ 30 ΛΕΠΤΩΝ
Είχε μια κηλίδα αίματος στο πρόσωπό της.
Αν την πλησίαζες, θα έβλεπες πιτσιλιές αίματος.
Δεν ήταν δύσκολο να τις παρατηρήσεις.
Έβγαζαν μάτι.
Μαζέψαμε GSR, υπολείμματα πυρίτιδας, δηλαδή.
Τα μαζεύουμε κάθε φορά που πέφτουν πυροβολισμοί.
Η Βικτώρια είχε υπολείμματα πυρίτιδας.
ΕΡΓΑΛΕΙΑ ΕΝΤΟΠΙΣΜΟΥ GSR ΜΕ ΕΤΙΚΕΤΑ "ΒΙΚΤΩΡΙΑ ΑΪΖΑΚ"
ΕΝΤΟΠΙΣΤΗΚΕ GSR
Ένα άλλο στοιχείο που βρήκαμε ήταν ένα κομμάτι χαρτί
που ήταν η διαθήκη της Βικτώριας.
Με αυτό, άφηνε τα πράγματά της σε άλλα άτομα.
Άρα, φαινόταν ότι σκόπευε να αυτοκτονήσει.
Πιστεύω ότι ήθελε να τον σκοτώσει, και μετά να αυτοκτονήσει.
Αλλά κάτι της άλλαξε γνώμη, και δεν αυτοκτόνησε.
Δεν ξέρω γιατί τον σκότωσε.
Είναι ένα ερώτημα που θέλουμε να απαντήσουμε.
Μπορείς να απλώσεις τα χέρια σου; Σε ευχαριστώ.
Δεν έμαθα ποτέ τον λόγο.
Γύρισέ τα, σε παρακαλώ. Ευχαριστώ.
Επειδή η υπόθεση είναι πολύ απλή.
Μερικοί αστυνομικοί πιστεύουν ότι έκαναν καλή δουλειά.
Αυτοί μπορούν να κοιμούνται τα βράδια. Εγώ όχι.
Επειδή ορκίστηκα να υπηρετώ τη δικαιοσύνη.
Και η αδερφή μου αδικήθηκε.
Εξεπλάγην όταν η Βικτώρια μου είπε
ότι ο Κένι θα μείνει με εκείνη και τον Κρις.
Η σχέση τους ήταν ταραχώδης.
Η Βίκι ήθελε να είναι η μαμά του. Αυτός την έβλεπε σαν μεγάλη αδερφή.
Όταν παντρεύτηκε τον Κρις, ο Κένι δεν τον είδε σαν πατριό.
Άρα, δεν είχαν στενές σχέσεις μεταξύ τους.
Ο Κένι πάντα φερόταν κάπως παράλογα.
Λίγο καιρό πριν τον φόνο, ο Κρις και ο Κένι καβγάδισαν,
και ο Κένι κατέληξε με μαυρισμένο μάτι.
Ήξερα τον χαρακτήρα του Κένι.
Ο Κένι δεν άφηνε κανέναν να τον προσβάλλει.
Η μαμά μου τον έκανε έτσι.
Πώς τόλμησε ο Κρις που είναι κατώτερο ον
να του μαυρίσει το μάτι;
Πώς τόλμησε;
Η εκδίκηση ήταν το κίνητρο για τον φόνο.
Αυτό πιστεύω ότι έγινε:
ο Κένι είδε τον Κρις ξαπλωμένο στον καναπέ, ανυπεράσπιστο,
πήγε και βρήκε το όπλο,
το γέμισε, και άρχισε να πυροβολεί τον Κρις.
Η Βίκι ξύπνησε, έπεσαν τέσσερις πυροβολισμοί ακόμα,
και είτε προσπάθησε να του πάρει το όπλο
ή της το έδωσε να το πετάξει.
Η Βίκι δεν έριξε ούτε μία σφαίρα.
Η Βίκι προστατεύει τα αγαπημένα της άτομα.
Πήρε το 100, ομολόγησε, και δεν είπε ποτέ την αλήθεια.
Έτσι εξιλεώθηκε που ήταν κακή μαμά.
Για αυτό είναι ένοχη.
Ήταν κακή μαμά, αλλά όχι δολοφόνος.
Ξέρω ότι δεν υπάρχουν αποδείξεις κατά του Κένι.
Αλλά αν κάποιος πλυθεί
ή αλλάξει ρούχα και πλυθεί,
δεν θα υπάρξουν αποδείξεις.
Όμως υπάρχουν πολλές έμμεσες αποδείξεις που ενισχύουν τη θεωρία μου.
Μίλησα πολλές φορές στην αστυνομία, αλλά όλο με αγνοούσαν.
Μου είπαν να κοιτάω τη δουλειά μου.
Απείλησαν ότι θα με συλλάβουν
επειδή είπα στον εισαγγελέα ότι θα ασκήσουμε έφεση.
Αλλά είμαι άνθρωπος της πίστης. Θα συνεχίσω να προσπαθώ.
ΤΗΝ ΑΝΟΙΞΗ ΤΟΥ 2018, Η ΜΠΕΤΙ ΞΕΚΙΝΗΣΕ ΝΑ ΓΡΑΦΕΙ ΕΝΑ ΒΙΒΛΙΟ
ΣΤΟ ΟΠΟΙΟ ΑΝΕΛΥΣΕ ΤΗ ΘΕΩΡΙΑ ΤΗΣ ΟΤΙ Ο ΚΕΝΙ ΣΚΟΤΩΣΕ ΤΟΝ ΚΡΙΣ
ΑΝ ΔΕΝ ΠΑΨΕΙΣ ΝΑ ΚΛΑΙΣ, ΔΕΝ ΜΠΟΡΕΙΣ ΝΑ ΕΡΧΕΣΑΙ ΕΔΩ
ΤΟ ΒΙΒΛΙΟ ΚΥΚΛΟΦΟΡΗΣΕ ΣΤΙΣ 7 ΟΚΤΩΒΡΙΟΥ ΤΟΥ 2021
ΠΑΡΟΥΣΙΑΣΗ ΒΙΒΛΙΟΥ ΣΤΟ ΠΟΠΛΑΡ ΜΠΛΑΦ
Ροζάνα…
-Ναι. -Γιόρκερ.
Εντάξει.
Παρακινήθηκα να γράψω το βιβλίο από την αδικία,
την ανικανότητα της αστυνομίας,
και την ανάγκη μου να μαθευτεί η αλήθεια.
Θέλω η Βικτώρια να σταματήσει να λέει αυτό το ψέμα που είπε στον εαυτό της,
να σταματήσει να προστατεύει τον Κένι,
και να πει την αλήθεια για το τι έγινε εκείνη τη μέρα.
Αφορά την αδερφή μου. Έφαγε ισόβια συν 25 χρόνια
για έναν φόνο
που ίσως να μην έκανε.
Τώρα, αυτό…
Έχει την εκδοχή της για την ιστορία. Αυτή είναι η δική μου.
Διάβασέ το, και πες μου τι πιστεύεις.
Εσύ τι πιστεύεις;
Ξέρεις τι πιστεύω.
Ίσως το βιβλίο να αναγκάσει την αστυνομία να ανοίξει ξανά την υπόθεση.
Αν η Βίκι πει τι έγινε εκείνη τη μέρα,
και δώσει πιο πολλά στοιχεία για όσα όντως έγιναν,
ίσως ανοίξει ξανά.
Ίσως μπορέσει να φτάσει σε κανονική δίκη, κι όχι σε έναν ποινικό συμβιβασμό.
ΣΤΟ ΒΙΒΛΙΟ ΤΗΣ, Η ΜΠΕΤΙ ΙΣΧΥΡΙΖΕΤΑΙ ΟΤΙ ΟΙ ΕΡΕΥΝΗΤΕΣ ΑΓΝΟΗΣΑΝ
ΣΗΜΑΝΤΙΚΑ ΣΤΟΙΧΕΙΑ ΠΟΥ ΕΝΕΠΛΕΚΑΝ ΤΟΝ ΚΕΝΙ ΣΜΙΘ
Κάποιοι θα σκεφτούν ότι τα έβγαλα όλα από το μυαλό μου
ή ότι δεν θέλω να δεχτώ πως η αδερφή μου είναι ένοχη,
αλλά μέρες πριν τον φόνο, σε μια κλήση του στο 100,
ο Κένι είπε ότι ήθελε να σκοτώσει τον Κρις,
τη Βίκι, και να αυτοκτονήσει.
Για εμένα, αυτή η κλήση είναι η μεγαλύτερη απόδειξη
της ενοχής του.
ΚΥΒΕΡΝΗΤΙΚΟ ΚΤΙΡΙΟ
Εκατό, πώς μπορώ να βοηθήσω;
Χρειάζομαι ένα ασθενοφόρο. Έχω αυτοκτονικές, δολοφονικές τάσεις.
Είμαι στα όριά μου. Είμαι έξω και κάνω βόλτες τώρα.
Είστε με κόσμο;
Με τη μαμά και τον πατριό μου…
Ήθελα να τους σκοτώσω και να αυτοκτονήσω.
Εντάξει… Καταλαβαίνω.
Δεν αντέχω άλλο.
Με λένε Ρας Όλιβερ.
Ήμουν ο εισαγγελέας
στην υπόθεση ανθρωποκτονίας του Κρις Άιζακ,
με δράστρια τη σύζυγό του,
Βικτώρια Άιζακ.
Στις 7 Μαϊού, μια βδομάδα πριν τη δολοφονία,
ο Κένεθ Σμιθ κάλεσε το 100
επειδή είχε αυτοκτονικές και δολοφονικές τάσεις.
Δεν ήταν κάτι που αγνοήσαμε.
Όταν το μάθαμε, είπαμε "Αμάν.
Αυτό είναι σημαντικό". Εντάξει;
Παρόλα αυτά,
δεν βρήκαμε κανένα ενοχοποιητικό στοιχείο για τον Κένι.
Ένα στοιχείο ήταν ότι η Βικτώρια ήταν καλυμμένη στο αίμα του Κρις.
Και μια κηλίδα αίματος δεν δημιουργείται εύκολα, σωστά;
Ο Κένεθ δεν είχε καθόλου αίμα.
Και δεν είχε καθόλου GSR στα χέρια του.
Δεν γίνεται να πεις ότι είναι ένοχος,
δεν υπάρχει καμία απόδειξη κατά του.
ΕΓΧΕΙΡΙΔΙΟ ΠΕΡΙ ΠΟΙΝΙΚΟΥ ΔΙΚΑΙΟΥ ΚΑΙ ΟΔΙΚΗΣ ΚΥΚΛΟΦΟΡΙΑΣ ΣΤΟ ΜΙΖΟΥΡΙ
Δεν θα διαβάσω το βιβλίο της Μπέτι. Έχω λίγο ελεύθερο χρόνο,
δεν θα τον ξοδέψω για να μάθω τι πιστεύει η Μπέτι.
Θέλει προσοχή;
Θέλει να συμπονέσει ο κόσμος την αδερφή της;
Δεν ξέρω,
αλλά η αδερφή της δεν θα αποφυλακιστεί.
Πυροβόλησε τον άνδρα της στο κεφάλι δέκα φορές. Τον εκτέλεσε.
Δεν θα αποφυλακιστεί ποτέ.
Αυτή η κυρία απλώς
εκτοξεύει συνεχώς κατηγορίες,
και κάνει εικασίες.
Δεν έχει καμία απόδειξη για όσα λέει.
Ακόμα και το άτομο που είναι στη φυλακή δεν λέει ότι έτσι έγιναν τα πράγματα.
Αυτό λέει πολλά για το πόσο αξιόπιστοι είναι αυτοί οι ισχυρισμοί.
Λυπάμαι την οικογένεια Άιζακ.
Όσα λέει η Μπέτι σίγουρα θα έχουν αναστατώσει τα μέλη της.
Δεν τους αξίζει αυτό.
Να τραβήξουν ξανά τα ίδια.
Σε αυτό το επεισόδιο του Let's have a Chat, έχω μαζί μου
μία από τις πιο ενδιαφέρουσες καλεσμένες
που είχαμε ποτέ στο σόου, την Μπέτι Φριζέλ.
Θέλω να πουλήσει το βιβλίο.
-Άρα, δεν θα πω πολλά για την πλοκή. -Εντάξει.
Αλλά θα πω απλώς πως εξηγείς με πειστικό τρόπο
ότι ο Κένι σκότωσε τον Κρις, όχι η Βίκι.
Έχω δουλέψει σε μικρές πόλεις, σε μικρές κομητείες, αλλά…
Δεν έχω ξαναδεί τέτοιον ερασιτεχνισμό.
Έγινε συρροή λαθών. Απλώς επειδή μια κυρία ομολόγησε
ότι δήθεν σκότωσε τον άνδρα της…
Τι ψέμα.
Είναι η μεγαλύτερη βλακεία που έχω ακούσει στη ζωή μου.
Άλλαξε τίποτα από όταν βγήκε το βιβλίο; Έχει βγει εδώ και σχεδόν έναν μήνα.
Όχι. Και όπως ξέρεις…
Πρέπει να σταματήσει.
Πρέπει να σκεφτεί το πώς επηρεάζει την οικογένειά μας.
Ανοίγει παλιές πληγές.
Η Βίκι το έκανε.
Είμαι απόλυτα σίγουρη για αυτό.
Έδωσε γραπτή κατάθεση, και ομολόγησε.
Η Μπέτι δεν ζούσε εδώ,
και δεν πέρναγε πολύ χρόνο με τη Βίκι
για να μπορεί να γράψει όσα έγραψε.
Δεν ξέρω πώς τα σκέφτηκε όλα αυτά.
…αλλά δεν μπόρεσα να σώσω τη Βίκι.
Πιστεύω ότι η Μπέτι είναι τρελή,
και νομίζω ότι αναζητά προσοχή.
Δεν ξέρω πώς μπορεί να προσπαθεί να φορτώσει έναν φόνο
σε κάποιον άλλο,
και με αηδιάζει.
Ο ΚΕΝΙ ΣΜΙΘ ΑΡΝΗΘΗΚΕ ΟΤΙ ΕΜΠΛΕΚΕΤΑΙ ΜΕ ΟΠΟΙΟΝΔΗΠΟΤΕ ΤΡΟΠΟ ΣΤΟΝ ΦΟΝΟ
ΔΕΝ ΤΟΥ ΑΠΑΓΓΕΛΘΗΚΑΝ ΚΑΤΗΓΟΡΙΕΣ ΚΑΙ Η ΒΙΚΤΩΡΙΑ ΔΕΝ ΤΟΝ ΕΝΕΠΛΕΞΕ ΠΟΤΕ
Δεν πιστεύω ότι η Μπέτι λέει ψέματα.
Αλλά πιστεύω ότι μερικές φορές, η κρίση σου θολώνει,
είτε είσαι όργανο επιβολής του νόμου είτε οτιδήποτε άλλο…
όταν ερευνάς ένα έγκλημα που διέπραξε η αδερφή σου.
Καταλαβαίνω γιατί η Μπέτι έκανε αυτούς τους ισχυρισμούς.
Θέλει να υπάρχουν αμφιβολίες,
να αποφυλακιστεί η Βίκι.
Δεν είναι σπάνιο φαινόμενο οι συγγενείς
να πιστεύουν ότι η αστυνομία έκανε λάθη.
Αυτό έγινε και με την Μπέτι.
Στην τελική,
δεν έχει σημασία τι πιστεύω εγώ ή η Μπέτι.
Μέχρι να βρεθούν νέα στοιχεία
ή κάποιος να ισχυριστεί κάτι ή να δώσει μια νέα κατάθεση,
δεν θα αλλάξει τίποτα στην υπόθεση.
Ο ΚΕΝΙ ΣΜΙΘ ΖΕΙ ΠΛΕΟΝ ΣΤΗΝ ΕΥΡΩΠΗ
ΔΕΝ ΚΑΤΕΣΤΗ ΕΦΙΚΤΟ ΝΑ ΣΧΟΛΙΑΣΕΙ
Έχω να δω τον γιο μου από τη δίκη,
δεν τον έχω δει και δεν του έχω μιλήσει από τότε.
Με πονάει που δεν μπορώ να τον δω.
Τον σκέφτομαι κάθε μέρα.
ΠΕΝΤΕ ΜΗΝΕΣ ΜΕΤΑ ΤΗΝ ΠΡΩΤΗ ΤΗΣ ΣΥΝΕΝΤΕΥΞΗ,
Η ΒΙΚΤΩΡΙΑ ΣΜΙΘ ΔΕΧΤΗΚΕ ΝΑ ΑΠΑΝΤΗΣΕΙ ΚΙ ΑΛΛΕΣ ΕΡΩΤΗΣΕΙΣ
Σε πειράζει…
Ναι. Όλα καλά.
ΛΟΓΩ ΤΩΝ ΠΕΡΙΟΡΙΣΜΕΝΩΝ ΝΟΗΤΙΚΩΝ ΙΚΑΝΟΤΗΤΩΝ ΤΗΣ ΒΙΚΤΩΡΙΑΣ,
Η ΜΠΕΤΙ ΖΗΤΗΣΕ ΝΑ ΕΙΝΑΙ ΠΑΡΟΥΣΑ ΣΕ ΚΑΠΟΙΑ ΜΕΡΗ ΤΗΣ ΣΥΝΕΝΤΕΥΞΗΣ
Η Μπέτι μού στάθηκε όταν δεν είχα κανέναν άλλο.
Μου δίνει θάρρος.
Νιώθω καλύτερα όταν της μιλάω.
Δεν νιώθω τόσο μόνη.
Διάβασα το βιβλίο.
Ναι, ξέρω τι έχει ειπωθεί.
Δεν μπορώ να πω αν είναι σωστά όσα λέει,
έχει να κάνει με τη δίκη αυτό,
ίσως κάποτε δικαστώ ξανά,
κι αυτό μπορεί να επηρεάσει αρνητικά,
ξέρεις τώρα, το τι θα δει ο δικαστής.
Κι αυτό… Ξέρεις τώρα, δεν μπορώ να πω κάτι άλλο.
Στην πρώτη συνέντευξη, μου είπες ότι είσαι ένοχη.
Θα μου πεις ξανά ποιος τράβηξε τη σκανδάλη εκείνο το πρωί;
Δεν ξέρω τι ακριβώς έγινε
επειδή έπαιρνα φάρμακα.
Ξέρεις, ήμουν…
Ήμουν μπερδεμένη.
Δεν έχω να πω κάτι άλλο.
Ο Κένι πυροβόλησε τον Κρις;
Δεν ξέρω.
Δηλαδή, δεν ξέρω.
Του μίλησε κανείς για αυτό;
Ήμασταν και οι δύο εκεί,
και όλοι έχουν τη γνώμη τους.
Κι εγώ είχα θολωμένο μυαλό, και…
Και εγώ και ο Κένι ξέρουμε πώς να…
Το όπλο ήταν της μάνας μου,
και οι δυο μας ξέρουμε πώς να το χρησιμοποιούμε.
Όχι μόνο η Μπέτι, πολλά άτομα πιστεύουν
ότι το έκανε ο Κένι.
Δεν θα το αμφισβητήσω, αλλά δεν μπορώ να πω ότι το έκανε.
Πιστεύεις ότι ο Κένι θα ταραχθεί, αφού λέει ότι είναι αθώος;
Δεν πιστεύω ότι θα ταραχθεί
επειδή ξέρει ότι η θεία του σκέφτεται σαν ντετέκτιβ.
Όταν έχεις μια συγγενή που είναι όργανο επιβολής του νόμου,
ξέρεις ότι θα εξετάσει κάθε πλευρά της υπόθεσης.
Άρα, υποθέτω ότι
πιστεύει ότι έχει ξυπνήσει η ντετέκτιβ μέσα στη θεία του,
και θέλει να σιγουρευτεί.
Υποτιτλισμός: Χρήστος Κανελλόπουλος